stanford-oval/wikipedia huggingface dataset:
Lulu Ranne

| Lulu Ranne |
| --- | --- |
 Ranne lokakuussa 2023.
Suomen liikenne- ja viestintäministeri
 Orpon hallitus 20.6.2023–  
Edeltäjä:  Timo Harakka
Suomen sisäministeri
 Orpon hallitus 30.8.2024–8.11.2024  
Edeltäjä:  Mari Rantanen
Seuraaja:  Mari Rantanen
Kansanedustaja
 17.4.2019–  
Ryhmä/puolue:  Perussuomalaisten eduskuntaryhmä
Vaalipiiri:  Häme
Henkilötiedot
Syntynyt: 12. heinäkuuta 1971 (ikä 53) Kristiinankaupunki
Asuinpaikka:  Hämeenlinna
Tiedot
Puolue:  perussuomalaiset
Muut puolueet:  Kansallinen Kokoomus
Koulutus:  diplomi-insinööri
Tutkinnot:  Tampereen teknillinen korkeakoulu
Aiheesta muualla
Kotisivu
Lulu Sirkku Susanna Ranne (ent. Riikonen, o.s. Niemelä; s. 12. heinäkuuta 1971 Kristiinankaupunki) on suomalainen poliitikko ja perussuomalaisten toisen kauden kansanedustaja sekä Vapaan Pohjolan varapuheenjohtaja. Hän on toiminut Orpon hallituksen liikenne- ja viestintäministerinä 20. kesäkuuta 2023 lähtien. Ranne toimi myös sisäministerinä syyskuusta marraskuuhun 2024.
Koulutus

Ranne on koulutukseltaan diplomi-insinööri.
Poliittinen ura

Ranne valittiin Hämeenlinnan kaupunginvaltuustoon vuoden 2008 kunnallisvaaleissa 161 äänellä Kansallisen Kokoomuksen ehdokkaana. Hän on toiminut Hämeenlinnan kaupunginhallituksessa vuodesta 2013.
Ennen perussuomalaisiin loikkaamista Ranne oli kokoomuksen kaupunginvaltuutettu ja myös kansanedustajaehdokas vuoden 2011 eduskuntavaaleissa. Hän loikkasi perussuomalaisiin vuoden 2012 keväällä.
Ranne oli kansanedustajaehdokkaana toisen kerran vuonna 2015. Silloin hänestä tuli varakansanedustaja. Eduskuntaan hän pääsi kolmannella yrityksellään vuoden 2019 eduskuntavaaleissa 7 812 äänellä Hämeen vaalipiiristä. Vuoden 2023 eduskuntavaaleissa hänet valittiin uudestaan 10 665 äänellä ja heti vaalien jälkeen hänet valittiin perussuomalaisten eduskuntaryhmän puheenjohtajaksi.
Poliittisia näkemyksiä > Ilmastonmuutos

Ranne kertoi Suomen Uutisille vuoden 2021 elokuussa antamassaan haastattelussa, että Yhdistyneiden kansakuntien (YK) hallitustenvälinen ilmastonmuutospaneeli IPCC ei ole tieteellinen, vaan poliittinen järjestö, joka julkaisee propagandaa ja siten lietsoo ilmastopaniikkia, jonka tarkoitus on muuttaa yhteiskuntajärjestelmää totalitaariseen suuntaan. Hänen mukaansa ihmisen vaikutusta ilmaston lämpenemiseen ei voida erottaa ilmaston luontaisesta vaihtelusta, vaan lämpenemisen syytä ei tiedetä. Ranteen mukaan ilmastokokouksien tarkoitus ei ole vaikuttaa hiilidioksidipäästöihin vaan ylläpitää kriisin tunnetta. Ranteen mukaan toimet ilmaston lämpenemisen hillitsemiseksi ovat epäloogisia, ja jos Euroopan unioni oikeasti haluaisi päästä eroon fossiilisista, se käyttäisi fuusiovoiman kehittämiseen sata miljardia euroa vuodessa. Ranteen mukaan ilmaston lämpenemistä merkittävämpi ongelma on julkisen talouden kestävyysvaje.
Poliittisia näkemyksiä > Sateenkaarivärinen kangaskassi

Keväällä 2023 Salon Mustamäen koulun oppilaat saivat tehtäväksi kangaskassin suunnittelun. Eräs koulun oppilas esitti suunnitelman kangaskassista, jossa sateenkaarivärien päälle oli piirretty rasti sekä teksti ”sukupuolia on vain kaksi”. Koulu piti suunnitelmaa syrjivänä ja kielsi sen, minkä seurauksena oppilaan isä uhkasi koulua rikosilmoituksella. Mustamäen koulu pyysi asiaan tasa-arvovaltuutetun kantaa. Saatekirjeessä tasa-arvovaltuutetulle koulu kertoi, että oppilaan isä oli pyrkinyt painostamaan koulua. Hän oli ehdottanut ”Sukupuolia on vain kaksi” -tekstin vaihtoehdoksi lausetta ”Mies ei saa maata miehen kanssa niin kuin naisen kanssa. Se on iljettävää.” Koululle toimittamiaan viestejä isä oli allekirjoittanut muun muassa sanoilla ”Kristuksen verellä lunastettu mies”. Vastauksessaan tasa-arvovaltuutetun mukaan koulun velvollisuus oli kieltää oppilaan työ, joka sisälsi seksuaali- ja sukupuolivähemmistöjä syrjivän ja loukkaavan viestin. Valtuutetun mukaan koululla oli tasa-arvolain nojalla paitsi oikeus myös velvollisuus kieltää oppilastyö, joka sisältää seksuaali- ja sukupuolivähemmistöjä syrjivän ja loukkaavan viestin.
Ranne otti kohuun kantaa maaliskuussa 2023 viestipalvelu Twitterissä. Ranne jakoi kuvan oppilaan suunnittelemasta sateenkaarikassista ja totesi, miten kuvan mukaisia kangaskasseja ”pitäisi saada katukuva täyteen”. Asiasta syntyneen keskustelun jälkeen Ranne kirjoitti Twitterissä viestinsä olleen ”meemi oppilaan puolesta” eikä ”LGBTQ+ -yksilöitä vastaan”.
Poliittisia näkemyksiä > Median puolueellisuus

Ranne valittiin kesäkuussa 2023 Orpon hallituksen liikenne- ja viestintäministeriksi. Tehtävässä hän toimii myös media-alan asioista vastaavana ministerinä. Elokuussa 2023 ensimmäisessä tiedotustilaisuudessaan ministerinä Ranne toivoi ”jotain rajaa” puolueensa edustajista tehtävään uutisointiin. Ranne toivoi median katsovan perussuomalaisia ”ilman minkään värisiä silmälaseja”, sekä halusi myös ”raikasta, uutta otetta koko hommaan”. Hän totesi perussuomalaisista tehtäviin kirjoituksiin liittyen myös: ”Oletteko ikinä nähneet, että jokin ihana ylistyslaulu olisi jostain meidän edustajasta? No ei, vaan se on sitten joku ikävä suruvirsi, joka tuolla kerrotaan sitten.” Aiemmin elokuussa Julkisen sanan neuvoston puheenjohtaja Eero Hyvönen esitti Helsingin Sanomien haastattelussa huolensa siitä, miten perussuomalaisten esittämä kritiikki toimittajia kohtaan ja median leimaaminen voi rapauttaa luottamusta myös muihin instituutioihin.
Aiheesta muualla

.aspx Lulu Ranne Suomen kansanedustajat. Eduskunta.
Lulu Ranteen kotisivut
Yle: Seuraa kansanedustajaasi: Lulu Ranne (ps.)
| 0 | 1 | 2 |
| --- | --- | --- |
| Edeltäjä: Timo Harakka | Suomen liikenne- ja viestintäministeri 2023− | Seuraaja: – |
| 0 | 1 | 2 |
| --- | --- | --- |
| Edeltäjä: Mari Rantanen | Suomen sisäministeri 2024 | Seuraaja: Mari Rantanen |
| n k Orpon hallitus |
| --- | --- |
Orpo
 Adlercreutz  Bergqvist  Essayah  Grahn-Laasonen  Henriksson  Häkkänen  Ikonen  Junnila  Juuso  Meri  Multala  Mykkänen  Purra  Ranne  Rantanen  Rydman  Satonen  Strand  Tavio  Valtonen 
Perussuomalaisten kansanedustajat
| n k Perussuomalaisten kansanedustajat 2019–2023 |
| --- | --- |
Eduskuntaryhmä (39):  Antikainen  Eerola  Elomaa  Halla-aho (2019–)1  Hakkarainen (2019)2  Huhtasaari (2019)3  Huru (2019–)3  Immonen  Junnila  Juuso  Juvonen  Kankaanniemi (2019–)2  Koponen  Koskela  Kotiaho  Laakso  Lehto  Lundén  Meri  Mäenpää  Mäkelä  Mäkynen  Niemi  Niikko  Packalén  Peltokangas  Puisto  Purra  Raatikainen (2019)1  Ranne  Rantanen  Reijonen  Ronkainen  Rydman (2023–)5  Savio  Simula  Slunga-Poutsalo  Tavio  Turtiainen (2019–2020)4  Tynkkynen  Vallin  Vähämäki  Wihonen 
 1 Jussi Halla-aho aloitti kansanedustajana vasta heinäkuussa 2019. Mika Raatikainen toimi hänen varaedustajanaan siihen saakka.  2 Teuvo Hakkarainen siirtyi Euroopan parlamenttiin heinäkuussa 2019, jolloin hänen tilalleen eduskuntaan nousi Toimi Kankaanniemi.  3 Laura Huhtasaari siirtyi Euroopan parlamenttiin heinäkuussa 2019, jolloin hänen tilalleen eduskuntaan nousi Petri Huru.  4 Ano Turtiainen erotettiin ryhmästä kesäkuussa 2020.  5 Wille Rydman erosi kokoomuksesta ja liittyi perussuomalaisten eduskuntaryhmään tammikuussa 2023. 
| n k Perussuomalaisten kansanedustajat 2023–2027 |
| --- | --- |
Eduskuntaryhmä (46):  Aittakumpu (2024–)3  Antikainen  Bergbom  Eerola  Elomaa  Garedew  Halla-aho  Huhtasaari  Huru  Immonen  Junnila  Juuso  Juvonen  Kangas  Keskisarja  Koponen  Koskela  Laakso  Lehtinen  Lundén  Meri  Mäenpää  Mäkelä  Niemi  Nieminen  Peltokangas  Piisinen  Polvinen  Puisto  Purra  Ranne  Rantanen  Rasinkangas (2024–)2  Reijonen  Rintamäki  Ronkainen  Rostila  Rydman  Savio  Seppänen  Sillanpää  Simula  Strandman  Tavio  Tynkkynen (2023–2024)2  Vigelius  Vornanen (2023–2024)1  Vähämäki 
 1  Timo Vornanen erotettiin ryhmästä toukokuussa 2024.  2  Sebastian Tynkkynen siirtyi Euroopan parlamenttiin heinäkuussa 2024, jolloin hänen tilalleen eduskuntaan nousi Merja Rasinkangas.  3 Pekka Aittakumpu erosi keskustasta ja liittyi perussuomalaisten eduskuntaryhmään lokakuussa 2024. 
| --- | --- |
Auktoriteettitunnisteet: Henkilöt :  Eduskunta  Yle 
Ranne vieraana Belgiassa vuonna 2024
Urea

| Urea |
| --- | --- |

Tunnisteet
CAS-numero:  57-13-6
PubChem CID:  1176
SMILES:  NC(=O)N
Ominaisuudet
Molekyylikaava:  OC(NH2)2
Moolimassa:  60,06 g/mol
Sulamispiste:  133 °C
Kiehumispiste:  hajoaa
Tiheys:  1,32 g/cm3
Liukoisuus veteen:  1,080 kg/l veteen (20 °C)
3d-malli ureamolekyylistä
Urea eli virtsa-aine on orgaaninen yhdiste, joka on puhtaana valkoista ja kiteistä vesiliukoista ainetta, jolla on ammoniakin haju. Ureasta käytetään myös nimitystä karbamidi tai karbonyylidiamidi. Urean CAS-numero on 57-13-6. Ureaa käytetään muun muassa lannoitteiden valmistuksessa, muovin raaka-aineena, katalyyttina dieselmoottoreiden typpioksidien poistossa ja kosmetiikassa.
Urea on nisäkkäiden ja sammakkoeläinten normaalin proteiiniaineenvaihdunnan lopputuote, joksi aineenvaihdunnassa muodostuva ammoniakki muuttuu. Se poistuu elimistöstä munuaisten kautta virtsaan, ja on keskeisessä roolissa ylimääräisen typen poistamisessa elimistöstä. Linnuilla ja liskoilla sen sijaan typpi poistuu elimistöstä virtsahappona.
Urea oli ensimmäinen synteettisesti valmistettu orgaaninen yhdiste. Orgaanisten aineiden luultiin sisältävän "elämänvoimaa" ja olevan mahdottomia valmistaa keinotekoisesti, kunnes Friedrich Wöhler onnistui valmistamaan ureaa ammoniumsulfaatista ja kaliumsyanaatista vuonna 1828. Reaktiossa syntyi välituotteena ammonium­syanaattia (NH4CNO), joka liuosta haihdutettaessa muuttui ureaksi:

Teollisesti urea valmistetaan nestemäisestä ammoniakista ja hiilidioksidista korkeassa paineessa ja lämpötilassa.
Urea on tärkeä osa lannoiteteollisuuden tuotteissa, kuten typpilannoitteissa, rehuraaka-aineissa sekä torjunta-aineissa (juurikääpä). Ureaa käytetään myös muoviteollisuudessa ja lääkeaineissa. Hygienia- ja kosmetiikkatuotteissa urean tehtävänä on sitoa vettä ja näin säilyttää ihon kosteus. Urean vesiliuosta käytetään dieselkäyttöisten ajoneuvojen pakokaasujen typen oksidien päästöjen alentamiseen kauppanimellä AdBlue.
Ureat eli karbamidit ovat urean johdannaisia, joiden funktionaalinen ryhmä koostuu karbonyyliryhmästä ja siihen liittyneistä kahdesta aminoryhmästä,  RR'N-CO-NRR'. Esimerkkejä urea-rakenteisista yhdisteistä ovat allantoiini ja hydantoiini.
Urean synteesi

Urea syntetisoidaan maksan soluissa tapahtuvassa ureakierrossa pääasiassa glutamiini- ja glutamaatti-aminohapoista. Aminohapot siirtyvät mitokondrion sisään, jossa ensin glutamiini muutetaan entsymaattisesti glutamaatiksi. Toinen entsyymi (glutamaattidehydrogenaasi) irrottaa glutamaatista aminoryhmän ammoniumionina, joka muutetaan karbamoyylifosfaatiksi. Aminoryhmä voidaan myös siirtää oksaaliasetaatille, jolloin syntyy myöhemmin kierrossa tarvittavaa aspartaattia. Karbamyylifosfaatin reagoidessa ornitiinin kanssa syntyy sitrulliinia, joka siirtyy mitokondriosta solun sytoplasmaan. Sitrulliini reagoi ATP:tä vaativassa reaktiossa aiemmin muodostuneen aspartaatin kanssa, jolloin syntyy argininosukkinaattia. Tämä puolestaan hajoaa fumaraatiksi ja arginiiniksi ja arginiini edelleen ureaksi ja ornitiiniksi. Ornitiini käytetään uudelleen ureakierrossa ja fumaraatista muodostetaan oksaloasetaattia mitokondrion trikarboksyylihappokierrossa. Urean kahdesta typpiatomista toinen on peräisin ammoniumionista ja toinen aspartaatista.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: Urea (englanniksi)
Human Metabolome Database (HMDB): Urea (englanniksi)
DrugBank: Urea (englanniksi)
Food Component Database (FooDB): Urea (englanniksi)
Kyoto Encyclopedia of Genes and Genomes (KEGG): Urea (englanniksi)
ChemBlink: Urea (englanniksi)
Dr. Duke's Phytochemical and Ethnobotanical Databases: Urea (englanniksi)
Pherobase: Semiochemical - urea (englanniksi)
Inchem: Urea CAS N°: 57-13-6 (Arkistoitu – Internet Archive) (pdf) (englanniksi)
Klaus Schulze

Klaus Schulze Lisa Gerradin kanssa vuonna 2009
Klaus Schulze (4. elokuuta 1947 Berliini – 26. huhtikuuta 2022) oli saksalainen elektronisen musiikin säveltäjä ja esittäjä. Hän julkaisi soolourallaan yli 40 levyä 30 vuoden aikana, ja häntä pidetään yhtenä alan tärkeimmistä edustajista.
Vuonna 1969 Schulze soitti Tangerine Dreamin ensimmäisellä levyllä rumpuja. 1970 hän perusti Ash Ra Tempel -ryhmän. Vuonna 1972 ilmestyi ensimmäinen soololevy, Irrlicht. Levyä pidetään yhä klassikkona. Muita tunnettuja levyjä ovat Moondawn (1976), Dune (1979) ja In Blue (1995). Usein Schulzen musiikki on ohjelmamusiikkia, eli kappaleet kuvaavat jotain tapahtumaa, henkilöä tai muuta asiaa. Hän kuului niihin muusikoihin, jotka tekivät ambientia jo ennen koko tyylilajin varsinaista olemassaoloa.
Diskografia > Sooloalbumit

Irrlicht (1972)
Cyborg (1973)
Blackdance (1974)
Picture Music (1975)
Timewind (1975)
Moondawn (1976)
Body Love (1977, soundtrack)
Mirage (1977)
Body Love Vol. 2 (1977)
X (1978)
Dune (1979)
...Live... (1980, live)
Dig it (1980)
Trancefer (1981)
Audentity (1983)
Dziekuje Poland Live 1983 (1983, live)
Angst (1984, soundtrack)
Inter*Face (1985)
Dreams (1986)
En=Trance (1988)
Miditerranean Pads (1990)
The Dresden Performance (1990, live)
Beyond Recall (1991)
Royal Festival Hall Vol. 1 (1992, live)
Royal Festival Hall Vol. 2 (1992, live)
The Dome Event (1993, live)
Le Moulin de Daudet (1994, soundtrack)
Goes Classic (1994)
Totentag (1994, ooppera)
Das Wagner Desaster – Live (1994, live)
In Blue (1995)
Are You Sequenced? (1996)
Dosburg Online (1997)
Live @ KlangArt 1 (2001, live)
Live @ KlangArt 2 (2001, live)
Moonlake (2005)
Kontinuum (2007)
Farscape (2008)
Rheingold (2008)
Dziekuje Bardzo (2009)
Aiheesta muualla

Kuvia tai muita tiedostoja aiheesta Klaus Schulze Wikimedia Commonsissa
Viralliset sivut (englanniksi)
Klaus Schulze Discogs-sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Tšekki  Korea  Alankomaat  Puola 
Taiteenala:  MusicBrainz 2  3 
Henkilöt:  Deutsche Biographie  DDB  Elonet 
Muut:  IdRef 2
Juho Eerola

| Juho Eerola |
| --- | --- |

Henkilötiedot
Syntynyt: 24. helmikuuta 1975 (ikä 49) Kymi
Poliitikko
Puolue:  Perussuomalaiset
Asema:  kansanedustaja (2011–) kunnanvaltuutettu (2008–)
Vaalipiiri:  Kymen vaalipiiri (2011-2013) Kaakkois-Suomen vaalipiiri (2013–)
Kotipaikka:  Kotka
Aiheesta muualla
Virallinen sivu
Juho Seppo Antero Eerola (s. 24. helmikuuta 1975 Kymi) on suomalainen poliitikko ja perussuomalaisten kansanedustaja ja Kotkan kaupunginvaltuutettu. Hänet valittiin eduskuntaan ensimmäistä kertaa vuoden 2011 vaaleissa. Eerola toimi vuoden 2019 vaalien jälkeen ensin lyhyen aikaa eduskunnan ensimmäisenä varapuhemiehenä ja sen jälkeen toisena varapuhemiehenä vaalikauden loppuun asti. Vuoden 2023 vaalien jälkeen hän toimi uudelleen ensimmäisenä varapuhemiehenä 20. kesäkuuta asti.
Tausta

Eerola syntyi Kymin kunnassa Laajakosken kylässä. Hän kirjoitti ylioppilaaksi Karhulan lukiosta. Ammattikoulutukseltaan hän on lähihoitaja. Eerola on työskennellyt tulkkikoordinaattorina Kotkan maahanmuuttopalveluissa ja yrittäjänä ravintola-alalla, sekä mielenterveyshoitajana Laajakosken mielisairaalassa.
Poliittinen ura

Eerola on ollut perussuomalaisten jäsen vuodesta 2006. Hän oli ensimmäistä kertaa ehdolla vuoden 2007 eduskuntavaaleissa, muttei saanut paikkaa 961 henkilökohtaista äänellä. Vuoden 2011 eduskuntavaaleissa hänet valittiin kansanedustajaksi 5 350 henkilökohtaisella äänellä, mikä oli Kymen vaalipiirin seitsemänneksi suurin äänimäärä. Hän oli yksi Jussi Halla-ahon ennen vaaleja suosittelemista niin sanotulle ”Halla-ahon listalle” kuuluneista ehdokkaista.
Eerola on kuulunut perussuomalaisten puheenjohtajistoon vuodesta 2011 alkaen, ensin toisena varapuheenjohtajana ja vuosina 2013–2015 kolmantena varapuheenjohtajana, kunnes hävisi Sebastian Tynkkyselle. Vuosina 2008–2009 Eerola toimi Kymen Perussuomalaisten puheenjohtajana ja 2009–2011 Kotkan Perussuomalaisten puheenjohtajana. Eerola valittiin Kotkan kaupunginvaltuustoon vuoden 2008 kuntavaaleissa kolmanneksi suurimmalla äänimäärällä (822 ääntä). Hänet valittiin uudelleen vuonna 2012, jolloin hän sai Pentti Tiusasen jälkeen toiseksi eniten ääniä Kotkassa, 1054 ääntä. Vuodesta 2013  vuoteen  2017 hän toimi valtuuston kolmantena varapuheenjohtajana.
Eduskunnassa Eerola on toiminut hallintovaliokunnan puheenjohtajana vuosina 2016–2019. Vuosina 2019–2023 hän toimi varapuhemiehenä ja kesäkuusta 2023 alkaen lakivaliokunnan puheenjohtajana ja on lisäksi suuren valiokunnan jäsen ja työelämä- ja tasa-arvovaliokunnan varajäsen.  Hän kuuluu Pohjoismaiden neuvoston Suomen valtuuskuntaan ja on neuvoston vuonna 2012 perustetun Vapaa Pohjola -ryhmän puheenjohtaja. Hän toimi valtuuskunnan puheenjohtajana vuosina 2015–2019.
Marraskuussa 2011 kävi ilmi, että Eerolan eduskunta-avustaja Ulla Pyysalo oli noin vuotta aiemmin hakenut uusnatsistiseksi kuvatun Suomen vastarintaliikkeen jäsenyyttä. Pyysalon mukaan myös Eerola oli tietoinen asiasta. Asian tultua ilmi Pyysalo ilmoitti ensin eroavansa avustajan paikalta suojellakseen perussuomalaisten mainetta, mutta jatkoi lopulta tehtävässään. Eerolan avustaja on sittemmin vaihtunut. Eerola oli Suomen Sisun jäsen, mutta erosi yhdistyksen jäsenyydestä vuonna 2012 koettuaan, että siitä tehtiin lyömäase häntä ja perussuomalaisia vastaan.
Eerola hyllytettiin varapuhemiehen tehtävistä EU tukipaketin käsittelyn ajaksi toukokuussa 2021. Eerola oli kommentoinut STT:lle  että hänen olisi ollut vaikeaa olla käyttämättä hyväksi tilannetta pöydätä tukiesitys ja näin hidastaa sen käsittelyä, jos salissa olisi ollut väliaikaisesti enemmistö perussuomalaisia ja kristillisdemokraatteja, jotka vastustavat pakettia. Eduskunnan puhemies Anu Vehviläinen kommentoi olevan riski, että Eerola ajattelee työtä perussuomalaisesta näkökulmasta eikä puolueettoman puheenjohtajan roolista.
Eerola palkittiin Armenian ja Suomen välisten suhteiden edistämisestä Armenian tasavallan kunniamitalilla ensimmäisenä suomalaisena vuonna 2021.
Yksityiselämä

Eerolalla on kolme lasta. Eerola kuuluu evankelis-luterilaiseen kirkkoon.
Eerola on Suuri Tuntematon -rockyhtyeen solisti. Yhtyeen debyyttialbumi Kahdeksasosa julkaistiin marraskuussa 2013. Yhtyeen musiikkivideo "Röyhkeä" aiheutti kohua ilmestyessään elokuussa 2016 ja syyskuussa perussuomalaisten eduskuntaryhmän puheenjohtaja Sampo Terho kertoi todenneensa yhdessä Eerolan kanssa, ettei vastaavanlaisella videolla esiintyminen ole soveliasta jatkossa Eerolan siirtyessä hallintovaliokunnan puheenjohtajaksi. Videolla esiintyy muun muassa huumeiden käyttöä, alastomuutta ja seksuaalisia viittauksia.
Vaalimenestys > Eduskuntavaalit

2007: 981 ääntä (Kymen vaalipiiri, ei valittu)
2011: 5 350 ääntä (Kymen vaalipiiri, valittiin)
2015: 8 320 ääntä (Kaakkois-Suomen vaalipiiri, valittiin)
2019: 10 440 ääntä (Kaakkois-Suomen vaalipiiri, valittiin)
Vaalimenestys > Kuntavaalit

2008: 822 ääntä (Kotka, valittiin)
2012: 1 054 ääntä (Kotka, valittiin)
2017: 751 ääntä (Kotka, valittiin)
2021: 846 ääntä (Kotka, valittiin)
Vaalimenestys > Europarlamenttivaalit

2014: 9 237 ääntä (ei valittu)
Abilene

| Abilene |
| --- | --- |

 lippu

 Abilene
 Koordinaatit: 32°27′N, 99°45′W 
Valtio:  Yhdysvallat
Osavaltio:  Texas
Piirikunta:  Taylor Jones
Pinta-ala:  
 – Kokonaispinta-ala:  286,5 km²
 – Josta vettä:  14,2 km² 
Korkeus:  524 m
Väkiluku (2010):  117 063
 – Väestötiheys:  429,9 as./km²
 – Metropolialue:  165 252
 
 www.abilenetx.com 
Infobox OKVirheellinen NIMI-arvo: 
Abilene on 117 000 asukkaan kaupunki Texasissa, Yhdysvalloissa. Kaupunki perustettiin 1881 Texas-Pacific rautatielinjan pääteasemaksi. Sen elinkeinoelämä keskittyy karjankasvatuksen ja öljynjalostuksen ympärille. Abilenen vaikutuspiirissä elää kaikkiaan noin 300 000 asukasta.
Abilenessä on kolme yliopistoa, joiden kaikkien taustayhteisöt ovat kristillisiä.
Kaupungin satavuotisjuhlissa pystytettiin messukentälle näytösluonteinen öljynporauspaikka. Aivan sattumalta siitä löytyi hyödynnettävä määrä öljyä.
Aiheesta muualla

Kuvia tai muita tiedostoja aiheesta Abilene Wikimedia Commonsissa
Atari 5200

| Atari 5200 |
| --- | --- |


Kehittäjä:  Atari
Sukupolvi:  Toinen sukupolvi
Julkaisu:  1982
Laitteisto:  1,79 MHz MOS 6502C:hen perustuva -suoritin
Muisti:  16 kilotavua keskusmuistia
Tallennusväline:  pelimoduuli
Pelit:  Luettelo Atari 5200 -peleistä
Edeltäjä:  Atari 2600
Seuraaja:  Atari 7800
Kotisivut:  www.atari.com
Lisää videopeliartikkeleitaVideopelien teemasivulla
Atari 5200 oli Atarin kehittämä pelikonsoli, joka esiteltiin vuonna 1982. Atari ei tarkoittanut konsolia Atari 2600 -konsolin korvaajaksi vaan korkeamman luokan tuotelinjaksi. Se oli teknologialtaan aikansa paras konsoli, mutta lukuisat suunnitteluvirheet koituivat sen tappioksi.
Laite suunniteltiin Atari 400/800 mikrotietokoneiden pohjalta.
Suunnitteluvirheitä

Ohjain oli erittäin herkkä vaurioitumaan, ja siinä oli yli 16 painiketta. Atari 5200:n ohjainta pidetään pelimaailman yhtenä kaikkien aikojen pahimmista virheistä siitä huolimatta, että se sisälsi pieniäkin liikkeitä tunnistavan analogisen joystickin ja taukopainikkeen.
Konsoli oli valtavan kokoinen, ja sen virtalähde oli todella painava.
Konsolissa oli erillinen osa, joka liitti television, konsolin ja virtajohdon, mutta se oli helposti rikkoutuva ja lisäksi televisioliitinjohto oli liian lyhyt. Myöhempään versioon tämä ongelma kuitenkin korjattiin.
Konsoli oli hyvin kallis ilmestyessään, ja moni pelaaja tyytyi tämän takia Atarin vanhempaan 2600-malliin.
Tekniset tiedot

Suoritin: MOS 6502C
RAM-muisti: 16KB
Aiheesta muualla

Kuvia tai muita tiedostoja aiheesta Atari 5200 Wikimedia Commonsissa
Toisen sukupolven pelikonsolit
Arcadia 2001
Atari 2600
Atari 5200
Bally Astrocade
ColecoVision
Fairchild Channel F
Interton VC 4000
Intellivision
Philips Videopac G7000
RCA Studio II
Vectrex
VTech CreatiVision
Primož Trubar

Primož Trubar.
Primož Trubar (9. kesäkuuta 1508 – 28. kesäkuuta 1586) oli slovenialainen uskonpuhdistaja ja Slovenian protestanttisen kirkon perustaja. Hän myös kirjoitti ensimmäisen painetun sloveeninkielisen kirjan sekä toimi muutenkin kielen vahvistajana ja edistäjänä.
Trubar syntyi slovenialaisessa Rašican kylässä lähellä nykyistä Velike Laščen kaupunkia. Vuosina 1520–1521 Trubar kävi koulua Rijekassa ja jatkoi opiskelua 1522–1524 Salzburgissa Itävallassa. Sieltä hän siirtyi Triesteen humanisti Pietro Bonomon oppiin ja tapasi muun muassa Erasmus Rotterdamilaisen. Vuonna 1528 Trubar kirjoittautui Wienin yliopistoon, mutta ei suorittanut opintojaan siellä loppuun saakka, vaan palasi Sloveniaan ja ryhtyi saarnaajaksi.
Trubar kääntyi vähitellen kohti protestantismia ja vuonna 1547 hänet häädettiin Ljubljanasta. Trubar lähti Saksaan, jossa hän kirjoitti ensimmäisen sloveeninkielisen painetun kirjan, Katekismuksen. Seuraavien vuosien aikana hän kirjoitti sloveeniksi ja painatti noin 25 kirjaa, joista tärkeimpänä Uuden testamentin käännös. Kirjojaan Trubar salakuljetti kotimaahansa.
Trubar kuoli Saksassa Derendingenin (nyk. Tübingen) kaupungissa, johon hänet myös haudattiin.
Primoz Trubarin kuva on Slovenian yhden euron kolikossa. Kolikon teksti on Stati inu obstati, vapaasti suomennettuna seistä ja kestää. Trubarista on tehty myös TV-sarja Primoz Trubar (1986).
Trell Kimmons

Trell Kimmons Lontoon olympialaisissa 2012.
David ”Trell” Kimmons (s. 13. heinäkuuta 1985) on yhdysvaltalainen pikajuoksija.
Kimmons kuului nuorten maailmanmestaruuskilpailuissa 2004 kultaa 4 × 100 metrin viestijuoksussa voittaneeseen Yhdysvaltain joukkueeseen. Joukkue juoksi tuolloin nuorten maailmanennätyksen, 38,66 sekuntia.
Vuoden 2012 kesäolympialaisissa hän oli mukana 4 × 100 metrin viestijoukkueessa, joka sijoittui alun perin hopealle. Joukkue kuitenkin hylättiin myöhemmin Tyson Gayn dopingkäryn takia.
Kimmons jäi kiinni dopingista Yhdysvaltain mestaruuskisoissa maaliskuussa 2106 ja määrättiin kilpailukieltoon 14. huhtikuuta lähtien. Syyskuussa 2016 hänet määrättiin kahden vuoden kilpailukieltoon.